jkorsvik/nowiki_second_scrape_merged huggingface dataset:
Karl Schäfer

Karl Schäfer (født 17. mai 1909 i Wien, død 23. april 1976 i Wien)   var en østerriksk kunstløper som deltok i flere olympiske leker, 1928 i St. Moritz, 1928 i Amsterdam, 1932 i Lake Placid og 1936 i Garmisch-Partenkirchen.
Schäfer ble olympisk mester i kunstløp under vinter-OL 1932 i Lake Placid. Han vant single herrer foran Gillis Grafström fra Sverige. Fire år senere, under OL 1936 i Garmisch-Partenkirchen vant han sin andre olympiske tittel. I 1928 deltok han i både sommer- og vinter-OL, som svømmer i Amsterdam og han kom på  fjerdeplass i kunstløp i St. Moritz.
Han ble medlem av NSDAP i 1933 og SA i 1938.


== OL-medaljer ==
1932  Lake Placid -  Gull i kunstløp, single herrer
1936  Garmisch-Partenkirchen -  Gull i kunstløp, single herrer


== VM-medaljer ==
1930 –  Gull i kunstløp, single herrer
1931 –  Gull i kunstløp, single herrer
1932 –  Gull i kunstløp, single herrer
1933 –  Gull i kunstløp, single herrer
1934 –  Gull i kunstløp, single herrer
1935 –  Gull i kunstløp, single herrer
1936 –  Gull i kunstløp, single herrer
1928 –  Sølv i kunstløp, single herrer
1927 –  Bronse i kunstløp, single herrer


== Referanser ==


== Eksterne lenker ==
(de) Karl Schäfer – Munzinger Sportsarchiv 
(en) Karl Schäfer – Olympedia 
(en) Karl Schäfer – Sports-Reference (OL-resultater – arkivert)
Ekstraomgang

Ekstraomganger brukes i idrett for å avgjøre en konkurranse hvor det er uavgjort mellom to lag eller utøvere etter ordinær tid.


== Fotball ==
Ekstraomgang i fotball spilles når det står uavgjort i en cupkamp etter full tid og kampen forlenges for å få en avgjørelse. Hver av de to ekstraomgangene varer 15 minutter. Hvis det fortsatt står uavgjort, skal kampen avgjøres med straffesparkkonkurranse.


=== Eksempler ===
I cupspillet i Mesterligaen og UEFA-cupen spiller hvert lag hjemme/borte, unntatt i finalen (da gjelder vanlige regler). Hvis et lag vinner 2–0 hjemme, men taper 0–2 borte, skal det spilles ekstraomganger fordi det er sammenlagt 2–2 i målforskjell.
Dette gjelder også i den engelske FA-cupen, Ligacupen, NM i fotball og flere andre cuper.
I et VM eller EM spilles det ekstraomganger om det står uavgjort i utslagsrundene (1/8-delsfinaler, kvartfinaler osv.).
Edward Schultheiss

Edward Tobias Schultheiss (født 13. september 1976) er en norsk skuespiller fra Drammen. Han er blant annet kjent som rollen Kim i TV-serien Himmelblå.Han har hatt flere roller på norsk fjernsyn og film siden tv-debuten i 2000. I 2014 spilte han i krimkomedien Jakten på Berlusconi, og i 2016 spilte han hovedrollen i flere reklamefilmer for mobiltelefonileverandøren Talkmore. I 2020 spilte Schultheiss rollen som Nick i Netflix-serien Hjem til jul 2.  
Schultheiss har også deltatt i flere realityprogrammer og tv-konkurranser. Våren 2010 var han deltaker i innslaget Camp Senkveld i TV 2-programmet Senkveld med Thomas og Harald. Vinteren 2021 deltok han i sesong 2 av TV 2-konkurransen Kompani Lauritzen.


=== Annet ===
I 2010 kjøpte Schultheiss en pølsekiosk på Lunde i daværende Telemark fylke, men solgte den i 2012 for å konsentrere seg om skuespillerkarrieren. Schultheiss startet i 2010-årene utdanning som ambulansearbeider, og gikk senere over til å jobbe som pasienttransportbetjent for pasientreiser (Hvite ambulanser).


== Filmografi ==


=== Spillefilmer og TV-serier ===
2000: Ca. lykkelig (TV-serie) – Ole
2002: Folk flest bor i Kina – Finn
2003: Buddy – Frode
2003: Ushi (TV-serie)
2005: Ran (TV-serie) – Max
2006: Trigger – ung slakter
2006: Sønner – Jørgen
2008: Tørt og kjølig  – Lars
2008: Himmelblå (TV-serie) – Kim
2010: Asfaltenglene – Sverre
2012: Blekkulf (animert TV-serie) – Haiald
2012: Julekongen (TV-serie) – Ante
2012:  Lilyhammer (TV-serie) – Fengselsinnsatt Emil
2013: Jakten på Berlusconi (film) – Bjarte Lem
2018: Vann over ild
2020: Hjem til jul 2 (TV-serie) – Nick


=== Reality-TV ===
2021: Kompani Lauritzen – sesong 2


== Referanser ==


== Eksterne lenker ==
(en) Edward Schultheiss på Internet Movie Database 
(en) Edward Schultheiss hos The Movie Database 
Edward Schultheiss hos Filmweb
Edward Schultheiss – Filmfront
Aftenposten – Kjipt å gå på trygd
Stenhousemuir FC

Stenhousemuir Football Club er en skotsk fotballklubb fra småbyen Larbert i regionen Falkirk. Klubben spiller i 2010/11-sesongen i Scottish Second Division (nivå 3). Klubbens hjemmebane er Ochilview Park (uttales Okilvju). Banedekket er for øvrig kunstgress, noe som er meget uvanlig i Skottland. Sesongen 2010/2011 deler Stenhousemuir sin hjemmebane med tredjedivisjonslaget East Stirlingshire FC.


== Historie ==
Klubben ble stiftet i 1884, og tok i bruk Ochilview Park som hjemmebane i 1890. I 1921 ble Stenhousemuir valgt inn i Division 2 i Scottish Football League. Klubben ble værende i 2. divisjon helt til ligaen ble omorganisert til tre divisjoner i 1975, og de rykket ned i nye Second Division (nivå 3). Da ligaen ble omorganisert til fire divisjoner i 1994, holdt Stenhousemuir seg på nivå 3.
I 1996 vant Stenhousemuir sitt første større trofé, da de vant Challenge Cup, en cup for lagene på nivå 2, 3 og 4. De slo Dundee United 5-4 på straffespark etter 0-0 etter ekstraomganger. Stenhousemuir rykket ned i Third Division i 1998, men rykket opp igjen året etter. Siden 2004 har klubben igjen spilt i Third Division.


== Norsk supporterklubb ==
Stenhousemuir FC har en norsk supporterklubb som heter Stenhousemuir F.C. Supporters Club Norway, stiftet nyttårsaften 1992. Supporterklubben og noen av medlemmene eier i dag 5 % av aksjene i Stenhousemuir FC.


== Sesonger ==


== Klubbrekorder ==
Beste ligasesong: 3.-plass (av 19 lag) i 2. divisjon i 1959 og 1961
Beste sesong i skotsk FA-cup: Semifinale i 1903
Beste sesong i Challenge Cup: Vinner i 1996
Høyeste tilskuerantall: 12 500 mot East Fife 11. mars 1950 (skotsk FA-cup 4. runde)
Største seier: 9-2 mot Dundee United 16. april 1937 (2. divisjon)
Største tap: 2-11 mot Dunfermline Athletic 27. september 1930 (2. divisjon)


== Referanser ==


== Kilder ==
Sky Sports Football Yearbook, Headline Publishing Group, London 2008. ISBN 978 0 7553 1820 9
Gordon Smailes: The Breedon Book of Scottish Football Records, Breedon, Derby 1995. ISBN 1-85983-020-X


== Eksterne lenker ==
(en) Offisielt nettsted 
Stenhousemuir F.C. Supporters Club Norway
Christopher Lambert

Christophe Guy Denis Lambert (født 1957) er en fransk-amerikansk skuespiller kjent fra den britisk-amerikanske fantasyfilmen Highlander (1986).


== Bakgrunn ==
Lambert ble født i Great Neck, New York der faren var fransk diplomat for FN. Da han var to år flyttet familien til Genève i Sveits og bodde der inntil han og familien returnerte til Paris da han var 16 år.


== Karriere ==
Lambert filmdebuterte i 1979 via en liten birolle i den franske filmen Ciao, les mecs. På begynnelsen av 1980-tallet medvirket han i en del relativt ukjente franske filmer før han i 1984 fikk hovedrollen som Tarzan i den britiske eventyrdramaet Greystoke: Legenden om Tarzan, apenes konge. Året etter hadde han en sentral rolle i den franske dramathrilleren Subway før han i 1986 spilte han hovedrollen som Connor MacLeod i den britisk-amerikanske fantasy-filmen Highlander. Han gjentok rollen i to oppfølgere på 1990-tallet. Andre filmer hvor han hadde sentrale roller inkluderer I Love You (1986), Sicilianeren (1987), Knight Moves (1992), Jernfestningen (1992) og dens oppfølger Fortress 2: Re-Entry (2000), Mortal Kombat (1995), Druids (2001), Absolon (2003), White Material (2009), Ghost Rider: Spirit of Vengeance (2011) og Kickboxer: Retaliation (2018).
Han ble tildelt César du cinéma for sine prestasjoner i Subway.


== Privatliv ==
Lambert var gift med Diane Lane fra 1988 til 1994 og har en datter sammen med henne (f. 1993). 


== Referanser ==


== Eksterne lenker ==
Offisielt nettsted 
(en) Christopher Lambert – kategori av bilder, video eller lyd på Commons 
(en) Christopher Lambert på Internet Movie Database 
(sv) Christopher Lambert i Svensk Filmdatabas 
(da) Christopher Lambert på Filmdatabasen 
(da) Christopher Lambert på Scope 
(fr) Christopher Lambert på Allociné 
(en) Christopher Lambert på AllMovie 
(en) Christopher Lambert hos Turner Classic Movies 
(en) Christopher Lambert hos Rotten Tomatoes 
(en) Christopher Lambert hos The Movie Database 
(en) Christopher Lambert hos Behind The Voice Actors
Kamphøns

Kamphøns er en gruppe hønsefugler som ales opp spesielt med tanke på hanekamper, en blodsport som er forbudt i de fleste industriland. Kamphøns er typisk fugler med en høyreist holdning og en muskuløs og kraftig kropp, med forholdsvis lite hode. De har liten eller ingen kam. Indiske kamphøns, Asil og moderne engelske kamphøns er eksempler på kamphønsraser.


== Se også ==
Hanekamp
Blodsport
Halvor Birch

Halvor Birch (født 21. februar 1885 i Horsens, død 5. juli 1962 i København) var en dansk turner. Han representerte klubben HG i København.
Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. To år senere, under OL 1908 i London, var han med og fikk 4.-plass. Her vant Sverige, foran Norge og Finland.
Under Sommer-OL 1920 var han turleder for det danske laget som vant gull i lagkonkurransen (fritt system).


== Eksterne lenker ==
(en) Halvor Birch – Olympedia 
(en) Halvor Birch – Sports-Reference (OL-resultater – arkivert) 
(en) Halvor Birch – databaseOlympics.com (arkivert) 
Profil på DatabaseOlympics
Indiske kamphøns

Indiske kamphøns er en tung hønserase som stammer fra England.
Indiske kamphøns er framavlet av de indiske rasene Asil og Malayer. Rasen kommer fra Cornwall, og derfor heter den cornish på engelsk. Rasen har kraftig kroppsbygning og har blitt brukt til framavling av den verdenskjente kyllingproduksjonsrasen Broiler. Hønene er ingen storverpere, men verper greit nok til kamphøns å være. De er ofte gode rugere og omsorgsmødre. Det er mulig at eggene av og til er dårlig frødd. Indiske kamphøns er tunge og muskuløse, og de trenger mye plass for at musklene skal utvikles ordentlig. Befjæringen er hard og ligger tett inntil kroppen. Den har kraftig bein og står bredbeint, og at den har et ørneaktig blikk gjør at den inngyter respekt. Til tross for navn og utseende er ikke indiske kamphøns mer stridslystne enn andre raser, men som oftest går de seirende ut av en kamp. Dvergvarianten stammer også fra England. Eggene er brunlige og veier 50 gram. Hanen veier 3,5–4,5 kg og hønen 2–3 kg. For dvergvarianten er eggene lysebrune og veier 30 gram. Hanen veier 1 kg og hønen 850 gram.


== Farger ==
Hvit
Svart
Gul
Fasanbrun
Rød/hvit (Jubilee)


== Eksterne lenker ==
(en) Kategori:Indian Game – bilder, video eller lyd på Wikimedia Commons
Säkerhets- och integritetsskyddsnämnden

Säkerhets- och integritetsskyddsnämnden er en svensk statlig nevnd som sorterer under Justitiedepartementet. Nevnden utøver tilsyn over myndighetenes anvendelse av hemmelige tvangsmidler og kvalifiserte beskyttede identiteter og lignende virksomhet. Nevnden skal også utøve tilsyn over Säkerhetspolisens behandling av personopplysninger.
Nevnden ledes av et styre og en kontorsjef. Nevndens formann er Sigurd Heuman (desember 2009).


== Eksterne lenker ==
Säkerhets- och integritetsskyddsnämnden
Ivan Brown

Ivan Elmore Brown (født 17. april 1908, død 22. mai 1963) var en amerikansk sportsutøver som deltok i de olympiske leker 1936 i Garmisch-Partenkirchen.
Brown ble olympisk mester i bobsleigh under vinter-OL 1936 i Garmisch-Partenkirchen. Han vant toerbob sammen med Alan Washbond foran et sveitsisk lag. Konkurransen ble avviklet i 14. og 15. februar 1936.


== OL-medaljer ==
1936  Garmisch-Partenkirchen -  Gull i bobsleigh, toerbob  USA


== Eksterne lenker ==
(en) Ivan Brown – Olympedia 
(en) Ivan Brown – Sports-Reference (OL-resultater – arkivert)
Alan Washbond

Alan Morgan «Al» Washbond (født 14. oktober 1899 død, 30. juli 1965) var en amerikansk sportsutøver som deltok i de olympiske leker 1936 i Garmisch-Partenkirchen.
Brown ble olympisk mester i bobsleigh under vinter-OL 1936 i Garmisch-Partenkirchen. Han vant toerbob sammen med Ivan Brown foran et sveitsisk lag. Konkurransen ble avviklet i 14. og 15. februar 1936.


== OL-medaljer ==
1936  Garmisch-Partenkirchen -  Gull i bobsleigh, toerbob  USA


== Eksterne lenker ==
(en) Alan Washbond – Olympedia 
(en) Alan Washbond – Sports-Reference (OL-resultater – arkivert)
Jerseykjempe

Jerseykjempe er en tung hønserase som stammer fra New Jersey. Jerseykjempe ble avlet fram av brødrene Black på slutten av 1800-tallet i New Jersey. Målet var å få frem verdens største hønserase. Jerseykjempe vokser veldig sent, og hanene begynner ikke få den rette størrelsen og tyngden før andre året. Dette innebærer at man må være forsiktig før man velger avlsdyr, da man bare skal avle på de største dyrene for at rasen ikke skal «krympe».
Rasen er veldig rolig, men også aktiv og nysgjerrig. Den blir lett veldig tam, og sinte haner er heller sjeldne. Hønene kan finne på å ruge, men er ikke så veldig egnet til det på grunn av sin tyngde.
Rasen kan minne om australorp, og forvekslinger kan skje. Noen viktige forskjeller finnes: Jerseykjempe skal ha gule fotsåler, mens australorps har rosa/hvite fotsåler. Videre er rygglinja på en jerseykjempe helt rett, mens australorp har bøyd rygglinje. Rasen finnes ikke som dverg.
Vekt: Hane 5–5,9 kg. Høne 3,6–4,9 kg. Eggene er brune, og minstevekt for rugeegg er 60 g, idealvekt 66 g.


== Farger ==
Svart
Hvit
Blå randtegnet


== Eksterne lenker ==
(en) Kategori:Jersey Giant – bilder, video eller lyd på Wikimedia Commons
Pierre Musy

Pierre Musy (født 25. august 1910, død 21. november 1990) var en sveitsisk sportsutøver som deltok i de olympiske leker 1936 i Garmisch-Partenkirchen.
Musy ble olympisk mester i bobsleigh under Vinter-OL 1936 i Garmisch-Partenkirchen. Han vant firerbob sammen med Arnold Gartmann, Charles Bouvier og Joseph Beerli foran et annet sveitsisk lag. Konkurransen ble avviklet i 11. og 12. februar 1936.


== OL-medaljer ==
1936  Garmisch-Partenkirchen -  Gull i bobsleigh, firerbob  Sveits


== VM-medaljer ==
1935  St. Moritz -  Sølv i bobsleigh, firerbob (Sveits)


== Referanser ==


== Eksterne lenker ==
(en) Pierre Musy – Olympedia 
(en) Pierre Musy – Sports-Reference (OL-resultater – arkivert) 
(en) Pierre Musy – databaseOlympics.com (arkivert) 
(en) Pierre Musy – TheSports.org
Arnold Gartmann

Arnold «Noldi» Gartmann (født 20. november 1904, død 4. juni 1980) var en sveitsisk sportsutøver som deltok i de olympiske leker 1936 i Garmisch-Partenkirchen.
Gartmann ble olympisk mester i bobsleigh under vinter-OL 1936 i Garmisch-Partenkirchen. Han vant firerbob sammen med Pierre Musy, Charles Bouvier og Joseph Beerli foran et annet sveitsisk lag. Konkurransen ble avviklet 11. og 12. februar 1936.


== OL-medaljer ==
1936  Garmisch-Partenkirchen -  Gull i bobsleigh, firerbob (Sveits)


== VM-medaljer ==
1935  St. Moritz -  Sølv i bobsleigh, firerbob (Sveits)


== Eksterne lenker ==
(en) Arnold Gartmann – Olympedia 
(en) Arnold Gartmann – Sports-Reference (OL-resultater – arkivert) 
(en) Arnold Gartmann – databaseOlympics.com (arkivert)
Charles Bouvier

Charles Bouvier (født 24. august 1898, død 1964) var en sveitsisk sportsutøver som deltok i de olympiske leker 1936 i Garmisch-Partenkirchen.
Bouvier ble olympisk mester i bobsleigh under vinter-OL 1936 i Garmisch-Partenkirchen. Han vant firerbob sammen med Pierre Musy, Arnold Gartmann og Joseph Beerli foran et annet sveitsisk lag. Konkurransen ble avviklet i 11. og 12. februar 1936.


== OL-medaljer ==
1936  Garmisch-Partenkirchen -  Gull i bobsleigh, firerbob (Sveits)


== VM-medaljer ==
1935  St. Moritz -  Sølv i bobsleigh, firerbob (Sveits)


== Referanser ==


== Eksterne lenker ==
(en) Charles Bouvier – Olympedia 
(en) Charles Bouvier – Sports-Reference (OL-resultater – arkivert) 
(en) Charles Bouvier – databaseOlympics.com (arkivert) 
(en) Charles Bouvier – Transfermarkt 
(en) Charles Bouvier – national-football-teams.com 
(en) Charles Bouvier – WorldFootball.net 
(en) Charles Bouvier – EU-Football.info
Harald Bukdahl

Harald Bukdahl (født 28. januar 1884 i Ødis, død 12. desember 1951) var en dansk turner. Han representerte klubben Polyteknisk Gymnastikforening. 
Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. 


== Eksterne lenker ==
(en) Harald Bukdahl – Olympedia 
(en) Harald Bukdahl – Sports-Reference (OL-resultater – arkivert) 
(en) Harald Bukdahl – databaseOlympics.com (arkivert) 
Profil på DatabaseOlympics
Joseph Beerli

Joseph Beerli (født 22. desember 1901, død 4. september 1967) var en sveitsisk sportsutøver som deltok i de olympiske leker 1936 i Garmisch-Partenkirchen.
Beerli ble olympisk mester i bobsleigh under vinter-OL 1936 i Garmisch-Partenkirchen. Han vant firerbob sammen med Pierre Musy, Arnold Gartmann og Charles Bouvier foran et annet sveitsisk lag. Konkurransen ble avviklet i 11. og 12. februar 1936. Beerli kom på andreplass i toerbob sammen med Fritz Feierabend bak amerikanske Ivan Brown og Alan Washbond


== OL-medaljer ==
1936  Garmisch-Partenkirchen -  Gull i bobsleigh, firerbob (Sveits)
1936  Garmisch-Partenkirchen -  Sølv i bobsleigh, toerbob (Sveits)


== VM-medaljer ==
1939  Cortina d'Ampezzo -  Gull i bobsleigh, firerbob (Sveits)
1947  St. Moritz -  Gull i bobsleigh, firerbob (Sveits)
1935  St. Moritz -  Sølv i bobsleigh, firerbob (Sveits)
1935  St. Moritz -  Bronse i bobsleigh, toerrbob (Sveits)


== Eksterne lenker ==
(en) Joseph Beerli – Olympics.com 
(en) Joseph Beerli – Olympic.org 
(en) Joseph Beerli – Olympedia 
(en) Joseph Beerli – Sports-Reference (OL-resultater – arkivert) 
(en) Joseph Beerli – databaseOlympics.com (arkivert) 
(en) Joseph Beerli – TheSports.org
Andrés Ignacio Menéndez

Andrés Ignacio Menéndez (født 1. februar 1879 i Santa Ana, El Salvador, død 7. juni 1962).
Fra 29. august 1934 til 1. mars 1935 og fra 9. mai 1944 til 20. oktober 1944 var han provisorisk president i El Salvador. Etter militærkuppet ledet av oberst Osmín Aguirre y Salinas i oktober 1944 havnet Menéndez i eksil i Guatemala.
Kaj Gnudtzmann

Kaj Svane Gnudtzmann (født 1. mai 1880 i København, død 22. september 1948 samme sted) var en dansk turner. Han representerte klubben Polyteknisk Gymnastikforening. 
Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. 


== Eksterne lenker ==
(en) Kaj Gnudtzmann – Olympedia 
(en) Kaj Gnudtzmann – Sports-Reference (OL-resultater – arkivert) 
(en) Kaj Gnudtzmann – databaseOlympics.com (arkivert)
Knud Holm

Knud Olaf Holm (født 2. januar 1887 i København, død 28. mai 1972 samme sted) var en dansk turner. Han representerte klubben Polyteknisk Gymnastikforening. 
Han deltok i «Ekstralekene» 1906 i Athen, og var der med på det danske laget som vant sølv i lagkonkurransen i turn, bak det norske laget. To år senere, under OL 1908 i London, var han med og fikk 4.-plass. Her vant Sverige, foran Norge og Finland. 
Knud er bror til Poul Holm og Aage Holm, som begge har deltatt i OL. 


== Referanser ==


== Eksterne lenker ==
(en) Knud Holm – Olympedia 
(en) Knud Holm – Sports-Reference (OL-resultater – arkivert) 
(en) Knud Holm – databaseOlympics.com (arkivert) 
Profil på DatabaseOlympics
Libonectes

Libonectes (betyr «sørvestsvømmer») er en utdødd reptilart av sauropterygia-familien. Den er kjent fra kun et funn, som ble gjort i Brittonformasjonen i Texas i USA, datert til den tidlige delen av turoniumalderen i kritt-perioden.
Dyret var meget lik Thalassomedon, selv om strukturen i nakkevirvlene var forskjellige, med høyere ryggrad og lengre støtte i beinet, og dens nese var noe nærmere tuppen av skallen. Skallen til eksemplaret som er funnet, er den best bevarte elasmosaurid-skallen som er funnet. Eksemplaret består av en skalle og nakke, samt gastrolitter funnet sammen med fossilet. Et skulderbelte og luffer ble også funnet, men ble tydeligvis forkastet på et tidspunkt i fortiden.Eksemplaret ble egentlig klassifisert som Elasmosaurus morgani av Welles i 1949, men reklasifisert til en egen art av Carpenter i 1997.


== Formen ==
Libonectes lengde kunne bli mellom 7-14 meter lang. Dens vekt kunne bli så mye som 5-8 tonn. De store øynene vendte framover og ga Libonectes godt stereoskopisk syn som oppdaget byttedyr og vurderte avstander. Hver kjeve hadde minst 36 lange, skarpe tenner som sto skrått utover. Når kjeften lukket seg, gikk tennene i hverandre og stengte fisk og blekksprut inne i munnen, men dyrene ble ikke spiddet.
Den lange halsen var satt sammen av 62 virvler og utgjorde nesten halve dyrets lengde. Store deler av halsen var svært bøyelig, men ned mot roten var den stivere. Dette hjalp trolig Libonectes å holde strømlinjeformene når den satte opp farten i vannet.
Krypdyret svelget steiner, mest sannsynlig for å stabilisere vekten i vannet.
De fire muskuløse finnene drev krypdyret raskt gjennom vannet. De kan også ha fungert som ror til å styre seg fram med. I den bakre enden hadde Libonectes en veldig kort hale.


== Referanser ==


== Eksterne lenker ==
(en) Libonectes i Encyclopedia of Life 
(en) Libonectes i Global Biodiversity Information Facility 
(en) Libonectes hos Fossilworks 
(en) Kategori:Libonectes – bilder, video eller lyd på Wikimedia Commons 
Libonectes – detaljert informasjon på Wikispecies
Falkonett

Falkonett var en lett, finkalibret kanon som ble utviklet i middelalderen. Den var særlig mye brukt på 1600-tallet for å forsvare fyrskip. Prosjektilene veide omtrent 1 kg, og falkonetten kunne også skyte kardesker.


== Se også ==
Amusett


== Eksterne lenker ==
Om falkonett, fra Store norske leksikon
Indias sentralbank

Indias sentralbank (engelsk The Reserve Bank of India (RBI); hindu भारतीय रिज़र्व बैंक) er Indias sentralbank, og ble grunnlagt 1. april 1935. Senere plasserte banken hovedkontoret sitt i Bombay (Mumbai). Banken var først privateid, deretter nasjonalisert i 1949, og er i dag fullstendig kontrollert av Indias regjering.
Ledelsen i Indias sentralbank består av styret (central board) under ledelse av direktøren (governor), som pr oktober 2016 er Urjit Patel. Han overtok etter Raghuram Rajan 4. september 2016. RBI har 31 filialer rundt om i India.


== Se også ==
Liste over verdens sentralbanker


== Referanser ==


== Eksterne lenker ==
(en) Offisielt nettsted 
(en) Reserve Bank of India – kategori av bilder, video eller lyd på Commons
Ramnefjellet

Ramnefjellet er et fjell i Lodalen i Stryn kommune i Vestland. Det har en høyde på 1779 meter over havet. Ramnefjellet utgjør den østre delen av en fjellrygg som strekker seg vestover via Hyrna (1 777 moh.) til toppunktet på Ramnefjellbreen (1 856 moh).
Fjellet er mest kjent for rasulykkene i Loen i 1905 og 1936. Med kun 30 års mellomrom raste deler av fjellsiden i Loenvatnet. Flodbølgen som oppstod, raserte to bygder innerst ved vannet og tok henholdsvis 61 og 74 menneskeliv. I fjellsiden kan man fortsatt se de lysere feltene etter fjellblokkene som raste ut.
Det er fortsatt fare for at deler av fjellsiden kan rase, men Lovatnet i rasområdet er fylt med masse fra de to foregående rasene, slik at det ikke er forventet at den kan medføre tilsvarende flodbølger.

		
		
		
		
		
		
		
		


== Se også ==
Liste over Norges høyeste fjell
Rasulykken i Loen i 1905
Rasulykken i Loen i 1936


== Referanser ==